open-index/open-wikipedia-markdown huggingface dataset:
Slovenská krajina

**Slovenská krajina** môže byť:
* jeden z názvov Slovenska bežne používaný v minulosti (aj pred rokom 1928), pozri Slovensko
* vyšší územnosprávny celok ČSR od roku 1928 do 6./7. októbra 1938, pozri Slovenská krajina (1928 – 1938)
* autonómne územie Česko-Slovenska od 6./7. októbra 1938 do 14. marca 1939, pozri Slovenská krajina (1938 – 1939)
* slovenský denník vychádzajúci v rokoch 19291933, pozri Slovenská krajina (noviny)

## Pozri aj
* Slovensko (rozlišovacia stránka)
Vláda Mikuláša Dzurindu

**Vláda Mikuláša Dzurindu** môže byť:
* prvá vláda Mikuláša Dzurindu (19982002), pozri vláda Slovenskej republiky od 30. októbra 1998 do 15. októbra 2002
* druhá vláda Mikuláša Dzurindu (20022006), pozri vláda Slovenskej republiky od 16. októbra 2002 do 4. júla 2006

## Pozri aj
* Mikuláš Dzurinda
* vláda Slovenskej republiky
* zoznam vlád Slovenskej republiky
Vláda Roberta Fica

**Vláda Roberta Fica** môže byť:
* prvá vláda Roberta Fica (20062010), pozri vláda Slovenskej republiky od 4. júla 2006 do 8. júla 2010
* druhá vláda Roberta Fica (20122016), pozri vláda Slovenskej republiky od 4. apríla 2012 do 23. marca 2016
* tretia vláda Roberta Fica (20162018), pozri vláda Slovenskej republiky od 23. marca 2016 do 22. marca 2018
* štvrtá vláda Roberta Fica (2023), pozri Vláda Slovenskej republiky od 25. októbra 2023

## Pozri aj
* Robert Fico
* vláda Slovenskej republiky
* zoznam vlád Slovenskej republiky
Slovenská krajina (1928 – 1938)

**Slovenská krajina** bol vyšší územnosprávny celok ČSR v rokoch 1928 až 1938. 

V roku 1938 bol transformovaný na rovnomenné autonómne územie - o ňom pozri v článku Slovenská krajina (1938 – 1939).

## Charakteristika
Slovenská krajina vznikla 1. júla 1928 spolu s nadobudnutím platnosti krajinského zriadenia v Česko-Slovensku. Jej orgány sú opísané v článku krajinské zriadenie. Krajinské zastupiteľstvo Slovenskej krajiny malo 54 členov, z toho 36 volených a 18 vymenovaných pražskou vládou na návrh krajinského prezidenta. Prvým krajinským prezidentom bol Ján Drobný, člen HSĽS (jeho vymenovanie do tejto funkcie bolo jednou z podmienok vstupu HSĽS do pražskej vlády), a jeho zástupcom Jozef Országh. Krajinský úrad sídlil v Bratislave, v júni 1936 si vytvoril expozitúru v Košiciach. 

Prvé voľby zastupiteľstva sa konali 2. decembra 1928, jeho prvé zasadnutie sa konalo v bratislavskom Župnom dome v januári 1929. Druhé voľby sa konali v roku 1935. So vznikom Slovenskej krajiny na Slovensku zanikli župy, okresy však ostali.

## Právne predpisy
Autonómna Slovenská krajina bola ustanovená zákonom č. 125/1927 Sb. z. a n. zo dňa 14. júla 1927 o organizácii politickej správy, účinným od 1. júla 1928. Tento zákon novelizoval zákon č. 126/1920 Sb. z. a n. zo dňa 29. februára 1920 o zriadení župných a okresných úradov v republike Československej tak, že dovtedajšie župné usporiadanie Slovenska a Podkarpatskej Rusi (v Čechách, na Morave a v Sliezsku sa nerealizovalo) bolo nahradené zriadením štyroch krajinských správnych obvodov – Českej, Moravskosliezskej, Slovenskej a Podkarpatskoruskej krajiny – teda krajinským zriadením.

## Referencie

Kategória:Administratívne členenie Česko-Slovenska
Patricie Pagáčová

Mgr. **Patricie Pagáčová**, rodená **Solaříková** (* 16. december 1988, Praha) je česká herečka.

## Život
V roku 1996 začala hrať Aničku Studničkovú, spolužiačku a priateľku jedného z hrdinov seriálu *[[Ranč U Zelené sedmy]]*. Od roku 2005 do januára roku 2019 hrala Terezu Jordánovú v seriáli *Ulice*. Podľa svojich slov odišla na vlastnú žiadosť a po vzájomnej priateľskej dohode.

Vyštudovala strednú odbornú školu – management obchodu a služieb. V rokoch 20092010 absolvovala pomaturitné štúdium na Empire – jazykovej škole. Od roku 2010 študovala Metropolitnú univerzitu, odbor humanitné štúdia. V roku 2014/2015 štúdium úspešne ukončila.

*Role v divadle: *Dokonalá svatba, Doktor v nesnázích, Fantastická žena*
*Moderovala reláciu *Jak to vidí MasterChef 2019*
*Zahrala si vo videoklipe „Naše cesty“ Marka Ztraceného

V máji 2018 si našla priateľa Tibora Pagáča, od januára 2019 boli zasnúbení a v máji 2019 sa vzali.

## Galéria

P Solaříková.JPG|Na dobročinnej akcii v Prahe v roku 2012
P Solaříková 2016.jpg|Na dobročinnej akcii Super Den 2016 Helppes v Prahe
Karel Gott Patricie Solaříková 2017.jpg|S Karlom Gottom na akcii Super Den 2017 Helppes v Prahe
Patricie Solaříková Praha 2018.jpg|Na akcii Super Den 2018 Helppes v Prahe


## Referencie

## Iné projekty

## Zdroj

Kategória:České herečky
Kategória:České televízne herečky
Kategória:Osobnosti z Prahy
Andrej Doležal

Ing. **Andrej Doležal** (* 23. marec 1981, Bratislava) je slovenský manažér a politik, v rokoch 20202023 minister dopravy SR.

Istý čas bol aj zastupujúcim ministrom práce, sociálnych vecí a rodiny SR a zastupujúcim ministrom hospodárstva SR vo vláde Igora Matoviča.

Je považovaný za experta v oblasti telekomunikácií a líniového manažmentu. V minulosti pracoval pre súkromné televízie Markíza a TV JOJ, ale aj pre štátnu RTVS. V tej zastával post technického riaditeľa, na starosti mal digitalizáciu televízie a rozhlasu a celkovú modernizáciu a skvalitnenie vysielania. Neskôr bol tiež riaditeľom sekcie inovácií v spoločnosti Towercom.

Andrej Doležal má bohaté skúsenosti v oblasti líniového manažmentu a strategického rozvoja spoločnosti v oblasti médií a telekomunikácií. Má dlhoročnú prax v oblasti riadenia väčšieho tímu ľudí (450+), zodpovednosti za zverený rozpočet, ale najmä zručnosti v oblasti spájania kultúrne, regionálne i odborne rozdielnych pracovných štruktúr v spoločnosti. V rámci dobrovoľníctva sa venuje výučbe študentov na Strednej priemyselnej školy elektrotechnickej Karola Adlera, ktorú sám navštevoval. Po jej absolvovaní si zvolil štúdium v oblasti regulácie a riadenia procesov, špecializáciu v oblasti návrhu riadiacich algoritmov a optimalizácie na Fakulte elektrotechniky a informatiky STU. Štúdium ukončil inžinierskym titulom v roku 2004. Ovláda anglický a nemecký jazyk.

Do funkcie ministra dopravy a výstavby SR vymenovala Andreja Doležala prezidentka Slovenskej republiky Zuzana Čaputová 21. marca 2020. Ministrom sa stal ako nestraník.

## Zdroj
* Minister dopravy a výstavby SR

Kategória:Slovenskí politici
Kategória:Politici SME RODINA
Kategória:Ministri dopravy Slovenskej republiky
Kategória:Absolventi Elektrotechnickej fakulty Slovenskej technickej univerzity v Bratislave
Kategória:Osobnosti z Bratislavy
Kategória:Slovenskí inžinieri
Krvavý trón

***Krvavý trón*** ( *Kumonosudžó*) je japonská filmová dráma z roku 1957, režírovaná Akirom Kurosawom. V hlavných úlohách účinkujú Toširó Mifune a Isuzu Jamada.

Ide o voľnú adaptáciu divadelnej hry Macbeth napísanej Williamom Shakespearom. Príbeh sa odohráva vo feudálnom Japonsku.

## Externé odkazy
* 
* 

Kategória:Japonské filmy
Kategória:Čiernobiele filmy
Kategória:Filmy z 1957
Kategória:Filmy podľa názvu
Legácia

**Legácia** môže byť:
* historicky:
** posolstvo, resp. skupina poslov spravidla s cirkevným poslaním, pozri napr. pápežský legát
** poverenie, vyslanie
** územie alebo provincia cirkevného štátu, pozri legácia (územie)
* v diplomacii:
** zastupiteľský úrad vedený vyslancom, vyslanectvo, pozri vyslanectvo
** budova takéhoto úradu

## Pozri aj
* delegácia
* legát

## Poznámky


## Referencie
Klinický

**Klinický** (z  < ) môže byť:
* týkajúci sa kliniky (ako zdravotníckeho zariadenia), uskutočňovaný, vykonávaný alebo pracujúci na klinike, pozri klinika (lekárska fakulta)
* súvisiaci s určitou chorobou alebo s jej príznakmi; charakteristický pre určitú chorobu; vznikajúci ako dôsledok choroby, pozri choroba
* vychádzajúci z lekárskej praxe a z pozorovaní príznakov choroby, resp. orientovaný na lekársku prax (napr. klinická biochémia, klinická genetika)

## Pozri aj
* klinická antropológia
* klinická biochémia
* klinická genetika
* klinická psychológia
* klinický obraz
* klinický príznak
* klinika

## Referencie
Hasseris

thumb|Kostol v Hasseris
**Hasseris** je štvrť mesta Aalborg a bývalá obec na severovýchode Dánska. Nachádza sa 3 km juhozápadne od centra mesta. 

K roku 2016 mal Hasseris 11 685 obyvateľov.

## Referencie

## Zdroj
* 

Kategória:Aalborg
Kategória:Dánsko
Kostol svätého Juraja (Považská Bystrica)

**Kostol svätého Juraja** v Považskej Bystrici v mestskej časti Zemiansky Kvašov je barokový kostol z roku 1772. Budova prešla dvomi prestavbami v rokoch 1791 a 1949. Ide o jednoloďovú, polygonálne uzavretú stavbu, zaklenutú krížovou klenbou. Predstavaná veža má dodatočne pristavané neobarokové schodisko. Fasáda je hladká a zachovaná. Hlavný oltár z obdobia okolo roku 1797 je neskorobarokový a obsahuje luisézne svietniky. V chráme sa nachádzajú obrazy Ježiša Krista a Márie z polovice 19. storočia.

## Referencie

Kategória:Kostoly v okrese Považská Bystrica
Kategória:Stavby v Považskej Bystrici
Kategória:Barokové kostoly na Slovensku
Száparayovský kaštieľ

**Száparayovský kaštieľ** je rokokový kaštieľ, ktorý sa nachádza v Považskom Podhradí pod zrúcaninou Považského hradu. 

## História
Stavať sa začal okolo roku 1750 a bol dokončený v roku 1775. Predstavuje dvojpodlažnú štvorkrídlovú budovu s arkádovým dvorom. V kaštieli sa nachádza kaplnka, ktorá je umiestená v nároží prízemia a jej zaujímavosťou je zachovalé pôvodné členenie stien. Kaplnka bola postavená v rokoch 17631764 a opravená bola v roku 1960. V súčasnosti je kaštieľ zanedbaný a spustnutý, pre verejnosť neprístupný.

## Referencie

## Pozri aj
* Kaštieľ Burg
* Považský hrad

## Iné projekty

## Externé odkazy
* Kaštieľ na stránke mestskej časti

Kategória:Kaštiele na Slovensku
Kategória:Stavby v Považskej Bystrici
Kaštieľ Burg

**Kaštieľ Burg** sa nachádza v Považskom Podhradí, pod zrúcaninou Považského hradu. 

## História
Je to renesančný dvojpodlažný kaštieľ s dvoma nárožnými vežami z prvej tretiny 17. storočia. Vybudovať ho dali manželia Balassovci, ktorí sa doň presťahovali z Považského hradu v roku 1631. Má hladkú fasádu s renesančnými šambránmi okien, nad vstupným portálom erb a letopočet 1631. Na prízemí je veľká vstupná sieň, zaklenutá valenou klenbou, z nej sú renesančnými portálmi prístupné jednotlivé miestnosti a nárožné veže. V reprezentačných miestnostiach sa nachádzali dobové maľby.  

V priebehu 18. storočia bol prestavaný a opatrený terasovitým schodiskom, prechodným do parku. Modernizácia kaštieľa sa uskutočnila v roku 1914, ale v rokoch 19441945 bol vážne poškodený a prišiel o hospodárske budovy. V rokoch 19551956 bolo prestavané poschodie a bola upravená fasáda. V súčasnosti je v súkromných rukách a nie je prístupný verejnosti.

## Referencie

## Pozri aj
* Száparayovský kaštieľ
* Považský hrad

## Iné projekty

## Externé odkazy
* Kaštieľ na stránke mestskej časti

Kategória:Kaštiele na Slovensku
Kategória:Stavby v Považskej Bystrici
Gouyova-Stodolova rovnica

[náhľad|Grafická interpretácia rovnice v [T-s diagram|T-s diagrame: krivky 1-2is zobrazujú vratný proces, 1-2 nevratný proces. Tu je teplota okolia, krížom šrafovaná plocha znázorňuje stratu nevratnosťou (exverl)]]
**Gouyova-Stodolova rovnica** je rovnica, ktorá popisuje vzťah medzi stratou exergie (stratou schopnosti konať prácu) a vzrastom entropie pri nevratných procesoch. Prvýkrát ju teoreticky sformuloval Louis Georges Gouy v roku 1889. Rovnicu na riešenie technických problémov prvýkrát aplikoval Aurel Stodola v roku 1898.

## Rovnica
:  w_{str} = T_0 . \Delta s_n \,\! 
kde:
*w_{str} - špecifická strata nevratnosťou (J.kg-1)
*T_0 - teplota okolia (K)
*\Delta s_n - prírastok špecifickej entropie vytvorenej počas procesu (J.kg-1.K-1)

## Referencie


Kategória:Energia
Kategória:Entropia
Kategória:Termodynamika
Žlnovité

**Žlnovité** (- tento názov bol zavedený až v roku 2010; iné názvy: **ďatľovité**, staršie: *ďatlovité*, mimo taxonómie: **ďatle**; lat. *Picidae*) je čeľaď z radu ďatľotvaré.

## Charakteristika
Ide o malé až stredne veľké vtáky. Väčšina má dva prsty vpredu a dva vzadu. Nie sú veľmi pestrofarební. Často ide o kombináciu dvoch farieb (hnedá, čierna, biela, zelená), pričom samce majú naviac červené alebo žlté sfarbenie hlavy a samice majú hlavu strohšiu alebo bez sfarbenia. Krutohlavy majú obidve pohlavia podobné.

Sú rozšírené celosvetovo okrem Austrálie, Nového Zélandu, Novej Guiney, Madagaskaru, niektorých oceánskych ostrovov a polárnych oblastí.

Ich spôsob života je špecifický. Sú viazaní na lesné porasty, ale žijú aj v púštnych a skalnatých biotopoch (tesárik kaktusový- *Melanerpes uropygialis* si robí hniezda v kaktusoch). Živia sa hlavne hmyzom, ale zbierajú aj ovocie, orechy a miazgu zo stromov. Zobák a dlhý jazyk je prispôsobený na vyberanie potravy z dutín a dierok. Hniezdia v dutinách, ktoré si väčšinou vyrobia a po opustení sú dôležité aj pre ostatné živočíchy. Okrem hlasu komunikujú aj bubnovaním. Sú to monogamné vtáky.

## Systematika
čeľaď žlnovité/ďatľovité (Picidae): 
* podčeľaď krutohlavorodé/krutohlavy/krutihlavorodé/krutihlavy (Jynginae) - Tento taxón sa staršie niekedy odčleňoval do samostatnej čeľade krutohlavovité/krutihlavovité (Jyngidae).
* (bez mena) [= podčeľaď žlnorodé/ďatľorodé/ďatle/pravé ďatle (Picinae) v najširšom zmysle]
** podčeľaď ďatlíčkorodé/ďatlíčky (Picumninae) [= tribus Picumnini ] - Tento taxón do roku 2022 zahŕňal aj obsah dnešnej podčeľade Sasiinae a niekedy aj obsah dnešnej podčeľade Nesoctitinae. Staršie sa tento taxón, vrátane dnešného Sasiinae, niekedy odčleňoval do samostatnej čeľade ďatlíčkovité (Picumnidae).  
** podčeľaď Sasiinae - Pozri vyššie uvedený komentár pri Picumninae.
** (bez mena) [= podčeľaď žlnorodé/ďatľorodé/ďatle/pravé ďatle (Picinae) v širokom zmysle]
*** podčeľaď poskočkorodé/poskočky (Nesoctitinae) [=tribus Nesoctitini ] - Pozri vyššie uvedený komentár pri Picumninae.
*** (bez mena) [= podčeľaď žlnorodé/ďatle/ďatľorodé/pravé ďatle (Picinae) v užšom zmysle]
**** podčeľaď Hemicircinae [= tribus Hemicircini]
**** podčeľaď žlnorodé/ďatľorodé/ďatle/pravé ďatle (Picinae) v najužšom zmysle 
V hranatých zátvorkách sú uvedené alternatívne označenia daného taxónu používané v niektorých systémoch.

## Referencie

## Iné projekty

Kategória:Žlnovité
Legát

**Legát** môže byť:
* ako ekvivalent latinského slova *legatus* :
** v starovekom Ríme: osoba poverená osobitnými úlohami vyššou autoritou (napr. vyslanec senátu, zástupca cisára, veliteľ vojenskej jednotky), pozri legát (staroveký Rím)
** v rímskokatolíckej cirkvi: osobný reprezentant Svätej stolice, ktorý bol poverený misiou, synonymum: pápežský legát, apoštolský legát, pozri pápežský legát
* v dedičskom práve: 
** a) odkaz (okrem významu: ustanovenie dediča), b) v rímskom práve len odkaz v užšom zmysle (čiže bez fideikomisu), lat. legatum, pozri odkaz (právo) (alebo pozri odkaz)
**odkazovník, t.j. ten, na koho niečo prechádza odkazom vo vyššie uvedenom zmysle, synonymum: legatár, lat. *legatarius*, pozri pod odkaz (právo)

## Poznámky


## Referencie
Železničná stanica Nová Baňa

**Železničná stanica Nová Baňa** je železničná stanica v Novej Bani. Leží na trati 150 Nové Zámky – Zvolen. Je elektrifikovaná striedavou sústavou 25 kV.

## Doprava
Na stanici sa nachádzajú päť dopravných a dve manipulačné koľaje. Obsahuje tri vlečky a dve úrovňové nástupištia v dĺžke 150 metrov. Je k nej priradená stanica Hronský Beňadik.

Stanica má pokladňu ZSSK.

## Referencie

## Externé odkazy
* Stanica na stránke VLAKY.NET

Nová Baňa
Kategória:Nová Baňa
Kategória:Doprava v okrese Žarnovica
Kategória:Stavby v okrese Žarnovica
Príušná žľaza

náhľad|Schéma uloženia sinistrálnej príušnej žľazy ()
**Príušná žľaza** (iné názvy: **parotída**, **príušnica**, ) je najväčšia slinná žľaza, stavbou čisto serózna tuboalveolárna rozvetvená žľaza umiestnená v parotideomasseterickej krajine (*regio parotideomasseterica*).

## Topografia
Príušná žľaza je uložená na vonkajšom povrchu žuvacieho svalu (*musculus masseter*), kraniálne zasahuje k jarmovému oblúku (*arcus zygomaticus*), dozadu k ušnici (*auricula*) a presahuje za krček (*collum mandibulae*) a hlavicu (*caput mandibulae*) mandibuly k chrupavčitému zvukovodu (pozri vonkajší zvukovod, *meatus acusticus externus*) a za rameno mandibuly (*ramus mandibulae*) do prehĺbenej krajiny (*regio fossa retromandibularis*), až k násadcovitému výbežku (*processus styloideus*), odkiaľ presahuje kaudálne na krk pred zdvíhač hlavy (*musculus sternocleidomastoideus*) a zadné bruško dvojbruškového svalu (*musculus digastricus*).

Žľazu kompletne obaľuje *fascia parotidea*:
* povrchový list (*fascia parotideomasseterica*) pokrýva vonkajšiu plochu žľazy a žuvací sval,
* hlboký list oddeľuje žľazu od svalov na násadcovitom výbežku, od stredného krídlového svalu (*musculus pterygoideus medialis*) a od všetkých okolitých svalov,
* *tractus angularis*, prechádzajúci do povrchovej krčnej fascie, oddeľuje žľazu od submandibulárneho trojuholníka (*trigonium submandibulare*).

## Referencie

## Použitá literatúra
* 
* 

## Externé odkazy
* 

Kategória:Tráviaca sústava
Karkawán

**Karkawán** ( كركوان; **Kerkouane**, občas tiež **Kerkuane**) bolo púnske mesto v severovýchodnom Tunisku neďaleko polostrova Bon. Toto fenické mesto bolo pravdepodobne opustené počas prvej púnskej vojny (okolo 250 pred Kr.) a už nikdy nebolo znova vybudované. Existovalo po dobu takmer 400 rokov a vedľa miest Kartágo, Hadrumetum a Utica patrilo medzi najdôležitejšie fenické sídla.

Počas archeologických výskumov tu boli odhalené ruiny zo 4. a 3. storočia pred Kr. V meste sa do dnešnej doby zachovali obvodové múry typu *opus africanum* z mnohých domov, mnohokrát tiež s viditeľnými zvyškami farebných fasád. Na základe porovnania pôdorysov budov a usporiadanie ulíc možno rozpoznať, že stavitelia postupovali podľa sofistikovaného systému mestského plánovania. V mestskej svätyni sa zachovalo niekoľko stĺpov a menšie pozostatky átriových mozaík. Po celej lokalite je možné nájsť obrubníky, prahy dverí a jednoduché podlahové mozaiky.

V roku 1985 bolo mesto a jeho nekropola zapísané na zoznam svetového dedičstva UNESCO

## Galéria

Súbor:Site Archeologique de Kerkouene (25).jpg
Súbor:Red baths at Kerkouane.jpg
Súbor:Site Punique Kerkouane 6.jpg
Súbor:Chambre funéraire à la nécropole punique ras ed darek3.jpg


## Referencie

## Iné projekty

## Externé odkazy
* Lexicorient 
* Kerkounane Guide

## Zdroj

Kategória:Archeologické lokality v Tunisku
Kategória:Lokality Svetového dedičstva v Tunisku
Şehzade Mehmed

**Şehzade Mehmed** (osm. tur.  شهزاده محمد; * 1521, Konštantínopol, Osmanská ríša – † 6. november 1543, Manisa, Osmanská ríša) bol osmanský princ (şehzade), syn sultána Süleymana I. a Hürrem Sultán. 

## Život
Narodil sa v roku 1521 v paláci Topkapı v Istanbule, keď bol jeho otec na výprave pri obliehaní Rodosu (1522). V roku 1537 sa zúčastnil so svojim otcom na výprave pri obliehaní Korfu. A v roku 1541 sa on a jeho bratia, Şehzade Selim a Şehzade Bayezid, zúčastnili výpravy pri obliehaní Budína. Mehmed sa taktiež zúčastnil pri úspešnom obliehaní Ostrihomu v roku 1543.

V roku 1541 sa stal guvernérom Manisy, kde nahradil jeho nevlastného brata Şehzade Mustafu, ktorý bol poslaný do Amasye. Týmto Süleyman ukázal ako má viac rád Mehmeda než Mustafu, a zdalo sa, že ho sultán pripravuje na trón. Jeho jediné dieťa, Hümaşah Sultán,  sa narodilo (v roku 1540 alebo 1541) v Manise. 

## Smrť
Zomrel 6. novembra 1543 v paláci v Manise, pravdepodobne na kiahne. Za zmienku stojí, že zomrel v tom istom roku, kedy išiel do boja so svojím otcom pri obliehaní Ostrihomu. Po jeho smrti bolo jeho telo prevezené do Istanbulu, aby ho pochovali. Neskôr v roku 1544 ho jeho mladší brat Selim (budúci Selim II.) nahradil v pozícii guvernéra Manisy. 

Neskôr Süleyman nariadil ríšskemu architektovi Mimarovi Sinanovi, aby postil mešitu Şehzade na počesť Mehmedovej smrti. 

## V populárnej kultúre
V televíznom seriály *[[Sultán (seriál)|Sultán]]* zohral rolu Mehmeda herec Gürbey İleri.

## Zdroj

Kategória:Osobnosti z Konštantínopola
Vláda Vlastimila Tusara

**Vláda Vlastimila Tusara** môže byť vláda Československej republiky:
* od 8. júla 1919 do 25. mája 1920, prvá vláda červeno-zelenej koalície (prvá vláda Vlastimila Tusara), pozri vláda Československej republiky od 8. júla 1919 do 25. mája 1920
* od 25. mája do 15. septembra 1920, druhá vláda červeno-zelenej koalície (druhá vláda Vlastimila Tusara), pozri vláda Československej republiky od 25. mája 1920 do 15. septembra 1920

## Pozri aj
* červeno-zelená koalícia
* Vlastimil Tusar
* zoznam vlád Česko-Slovenska
Vláda Jana Černého

**Vláda Jana Černého** môže byť vláda Československej republiky (ČSR):
* od 15. septembra 1920 do 26. septembra 1921, prvá úradnícka vláda ČSR (prvá vláda Jana Černého), pozri vláda Československej republiky od 15. septembra 1920 do 26. septembra 1921
* od 18. marca do 12. októbra 1926, druhá úradnícka vláda ČSR (druhá vláda Jana Černého), pozri vláda Československej republiky od 18. marca 1926 do 12. októbra 1926

## Pozri aj
* Jan Černý
* úradnícka vláda
* zoznam vlád Česko-Slovenska
Vláda Antonína Švehlu

**Vláda Antonína Švehlu** môže byť vláda Československej republiky:
* od 7. októbra 1922 do 9. decembra 1925, tretia vláda všenárodnej koalície (prvá vláda Antonína Švehlu), pozri vláda Československej republiky od 7. októbra 1922 do 9. decembra 1925
* od 9. decembra 1925 do 18. marca 1926, štvrtá vláda všenárodnej koalície (druhá vláda Antonína Švehlu), pozri vláda Československej republiky od 9. decembra 1925 do 18. marca 1926
* od 12. októbra 1926 do 1. februára 1929, prvá vláda panskej koalície (tretia vláda Antonína Švehlu), pozri vláda Československej republiky od 12. októbra 1926 do 1. februára 1929

## Pozri aj
* Antonín Švehla
* panská koalícia
* všenárodná koalícia
* zoznam vlád Česko-Slovenska
Vláda Františka Udržala

**Vláda Františka Udržala** môže byť vláda Československej republiky:
* od 1. februára do 7. decembra 1929, druhá vláda panskej koalície (prvá vláda Františka Udržala), pozri vláda Československej republiky od 1. februára 1929 do 7. decembra 1929
* od 7. decembra 1929 do 29. októbra 1932, prvá vláda širokej koalície (druhá vláda Františka Udržala), pozri vláda Československej republiky od 7. decembra 1929 do 29. októbra 1932

## Pozri aj
* František Udržal
* panská koalícia
* široká koalícia
* zoznam vlád Česko-Slovenska
Vláda Jana Malypetra

**Vláda Jana Malypetra** môže byť vláda Československej republiky:
* od 29. októbra 1932 do 14. februára 1934, druhá vláda širokej koalície (prvá vláda Jana Malypetra), pozri vláda Československej republiky od 29. októbra 1932 do 14. februára 1934
* od 14. februára 1934 do 4. júna 1935, tretia vláda širokej koalície (druhá vláda Jana Malypetra), pozri vláda Československej republiky od 14. februára 1934 do 4. júna 1935
* od 4. júna do 5. novembra 1935, štvrtá vláda širokej koalície (tretia vláda Jana Malypetra), pozri vláda Československej republiky od 4. júna 1935 do 5. novembra 1935

## Pozri aj
* Jan Malypetr
* široká koalícia
* zoznam vlád Česko-Slovenska
Vláda Milana Hodžu

**Vláda Milana Hodžu** môže byť vláda Československej republiky:
* od 5. novembra do 18. decembra 1935, piata vláda širokej koalície (prvá vláda Milana Hodžu), pozri vláda Československej republiky od 5. novembra 1935 do 18. decembra 1935
* od 18. decembra 1935 do 21. júla 1937, šiesta vláda širokej koalície (druhá vláda Milana Hodžu), pozri vláda Československej republiky od 18. decembra 1935 do 21. júla 1937
* od 21. júla 1937 do 22. septembra 1938, siedma vláda širokej koalície (tretia vláda Milana Hodžu), pozri vláda Československej republiky od 21. júla 1937 do 22. septembra 1938

## Pozri aj
* Milan Hodža
* široká koalícia
* zoznam vlád Česko-Slovenska
Vláda Jana Syrového

**Vláda Jana Syrového** môže byť:
* vláda Československej republiky od 22. septembra do 4. októbra 1938, vláda obrany republiky (prvá vláda Jana Syrového), pozri vláda Československej republiky od 22. septembra 1938 do 4. októbra 1938
* vláda Česko-slovenskej republiky od 4. októbra 1938 do 1. decembra 1938 (druhá vláda Jana Syrového), pozri vláda Česko-slovenskej republiky od 4. októbra 1938 do 1. decembra 1938

## Pozri aj
* Jan Syrový
* zoznam vlád Česko-Slovenska
Vláda Klementa Gottwalda

**Vláda Klementa Gottwalda** môže byť vláda Československej republiky (ČSR):
* od 2. júla 1946 do 25. februára 1948, tretia vláda Národného frontu Čechov a Slovákov (prvá vláda Klementa Gottwalda), pozri vláda Československej republiky od 2. júla 1946 do 25. februára 1948
* od 25. februára do 15. júna 1948, štvrtá vláda Národného frontu Čechov a Slovákov a prvá vláda po komunistickom štátnom prevrate v ČSR (druhá vláda Klementa Gottwalda), pozri druhá vláda Klementa Gottwalda

## Pozri aj
* februárový prevrat
* Národný front Čechov a Slovákov
* Klement Gottwald
* zoznam vlád Česko-Slovenska
Vláda Viliama Širokého

**Vláda Viliama Širokého** môže byť:
* vláda Československej republiky (ČSR) od 15. júna 1948 do 12. decembra 1954 v období od 21. marca 1953 (dovtedy bol predsedom vlády Antonín Zápotocký), piata vláda Národného frontu Čechov a Slovákov a druhá vláda po komunistickom štátnom prevrate v ČSR (vláda Antonína Zápotockého, prvá vláda Viliama Širokého), pozri vláda Československej republiky od 15. júna 1948 do 12. decembra 1954
* vláda Československej republiky (ČSR) od 12. decembra 1954 do 11. júla 1960, šiesta vláda Národného frontu Čechov a Slovákov a tretia vláda po komunistickom štátnom prevrate v ČSR (druhá vláda Viliama Širokého), pozri vláda Československej republiky od 12. decembra 1954 do 11. júla 1960
* vláda Československej socialistickej republiky od 11. júla 1960 do 20. septembra 1963, siedma vláda Národného frontu Čechov a Slovákov a štvrtá vláda po komunistickom štátnom prevrate v ČSR (tretia vláda Viliama Širokého), pozri vláda Československej socialistickej republiky od 11. júla 1960 do 20. septembra 1963

## Pozri aj
* Antonín Zápotocký
* februárový prevrat
* Národný front Čechov a Slovákov
* Viliam Široký
* zoznam vlád Česko-Slovenska
Vláda Oldřicha Černíka

**Vláda Oldřicha Černíka** môže byť vláda Československej socialistickej republiky:
* od 8. apríla do 31. decembra 1968, ôsma vláda Národného frontu Čechov a Slovákov a piata vláda po komunistickom štátnom prevrate v Československej republike (ČSR; prvá vláda Oldřicha Černíka), pozri vláda Československej socialistickej republiky od 8. apríla 1968 do 31. decembra 1968
* od 1. januára do 29. septembra 1969, deviata vláda Národného frontu Čechov a Slovákov a šiesta vláda po komunistickom štátnom prevrate v ČSR (druhá vláda Oldřicha Černíka), pozri vláda Československej socialistickej republiky od 1. januára 1969 do 29. septembra 1969
* od 29. septembra 1969 do 9. decembra 1971 v období do 28. januára 1970, kedy sa predsedom vlády stal Lubomír Štrougal, desiata vláda Národného frontu Čechov a Slovákov a siedma vláda po komunistickom štátnom prevrate v ČSR (tretia vláda Oldřicha Černíka, prvá vláda Lubomíra Štrougala), pozri vláda Československej socialistickej republiky od 29. septembra 1969 do 9. decembra 1971

## Pozri aj
* Lubomír Štrougal
* februárový prevrat
* Národný front Čechov a Slovákov
* Oldřich Černík
* zoznam vlád Česko-Slovenska
Vláda Lubomíra Štrougala

**Vláda Lubomíra Štrougala** môže byť vláda Československej socialistickej republiky:
* od 29. septembra 1969 do 9. decembra 1971 v období od 28. januára 1970, kedy bol funkcie predsedu vlády pozbavený Oldřich Černík, desiata vláda Národného frontu Čechov a Slovákov a siedma vláda po komunistickom štátnom prevrate v Československej republike (ČSR; tretia vláda Oldřicha Černíka, prvá vláda Lubomíra Štrougala), pozri vláda Československej socialistickej republiky od 29. septembra 1969 do 9. decembra 1971
* od 9. decembra 1971 do 11. novembra 1976, 11. vláda Národného frontu Čechov a Slovákov a ôsma vláda po komunistickom štátnom prevrate v ČSR (druhá vláda Lubomíra Štrougala), pozri vláda Československej socialistickej republiky od 9. decembra 1971 do 11. novembra 1976
* od 11. novembra 1976 do 17. júna 1981, 12. vláda Národného frontu Čechov a Slovákov a deviata vláda po komunistickom štátnom prevrate v ČSR (tretia vláda Lubomíra Štrougala), pozri vláda Československej socialistickej republiky od 11. novembra 1976 do 17. júna 1981
* od 17. júna 1981 do 16. júna 1986, 13. vláda Národného frontu Čechov a Slovákov a desiata vláda po komunistickom štátnom prevrate v ČSR (štvrtá vláda Lubomíra Štrougala), pozri vláda Československej socialistickej republiky od 17. júna 1981 do 16. júna 1986
* od 16. júna 1986 do 20. apríla 1988, 14. vláda Národného frontu Čechov a Slovákov a 11. vláda po komunistickom štátnom prevrate v ČSR (piata vláda Lubomíra Štrougala), pozri vláda Československej socialistickej republiky od 16. júna 1986 do 20. apríla 1988
* od 21. apríla do 12. októbra 1988, 15. vláda Národného frontu Čechov a Slovákov a 12. vláda po komunistickom štátnom prevrate v ČSR (šiesta vláda Lubomíra Štrougala), pozri vláda Československej socialistickej republiky od 21. apríla 1988 do 12. októbra 1988

## Pozri aj
* Lubomír Štrougal
* februárový prevrat
* Národný front Čechov a Slovákov
* Oldřich Černík
* zoznam vlád Česko-Slovenska
Vláda Mariána Čalfu

**Vláda Mariána Čalfu** môže byť:
* vláda Československej socialistickej republiky od 10. decembra 1989, resp. od 29. marca do 23. apríla 1990 vláda Česko-slovenskej federatívnej republiky a od 23. apríla 1990 do 27. júna 1990 (federálna) vláda Českej a Slovenskej Federatívnej Republiky, vláda národného porozumenia (prvá vláda Mariána Čalfu), pozri vláda národného porozumenia
* (federálna) vláda Českej a Slovenskej Federatívnej Republiky od 27. júna 1990 do 2. júla 1992 (druhá vláda Mariána Čalfu), pozri vláda Českej a Slovenskej Federatívnej Republiky od 27. júna 1990 do 2. júla 1992

## Pozri aj
* februárový prevrat
* Marián Čalfa
* zoznam vlád Česko-Slovenska
Edie Falcová

**Edie Falcová** (; * 5. júl 1963, New York, New York, USA) je americká herečka, známa zo seriálov ako *Oz* (19972000), *[[Sopranovci]]* (19992007) či *Sestrička Jackie* (20092015).

## Detstvo a mladosť
Edith Falcová sa narodila v New Yorku do rodiny herečky a jazzového bubeníka, ktorý neskôr pracoval pre reklamnú agentúru. Má anglický, taliansky a švédsky pôvod. Má dvoch bratov, Josepha, Paula a sestru Ruth. Jej strýko je spisovateľ, dramatik a básnik Edward Falco.

Vyrastala na Long Islande, potomr sa presťahovali do North Babylon. Neskôr sa jej rodina znovu presťahovala, do Northportu, kde Falcová navštevovala strednú školu. Vyštudovala Northport High School v roku 1981 a zúčastnila sa herectva na Suny Purchase, kde promovala v roku 1986.

## Kariéra
Jej prvá veľká úloha bola vo filme Woody Allena, *Výstrely na Broadwayi* z roku 1994.

V roku 1997 prijala úlohu väzenskej dôstojníčky v seriáli *Oz*.

Od roku 1999 do roku 2007 hrala manželku mafiánskeho bossa Tonyho Soprana v kriminálnom seriáli *[[Sopranovci]]*. Za svoju rolu v seriáli získala tri ceny Primetime Emmy, dve ceny Zlatý glóbus a päť cien Guild Awards.

Od roku 2009 hrala rolu Jackie, v seriáli *Sestrička Jackie*. Seriál skončil 28. júna 2015. V roku 2020 sa objaví v hlavnej úlohe v seriáli *Tommy*. V roku 2021 sa pripojila k hereckému osadeniu filmu **.

## Súkromný život
V roku 2003 jej bola diagnostikovaná rakovina prsníka, z ktorej sa úspešne vyliečila. Tiež priznala, že mala v minulosti problémy s alkoholom. V roku 2004 si adoptovala syna menom Anderson a o štyri roky tiež dcéru, ktorú pomenovala Macy. Jej vierovyznaním je budhizmus.

## Iné projekty

## Zdroj

Kategória:Filmové herečky USA
Kategória:Televízne herečky USA
Kategória:Divadelné herečky USA
Kategória:Držiteľky ceny Zlatý glóbus za najlepší ženský herecký výkon v seriáli (dráma)
Kategória:Držitelia ceny Emmy
Kategória:Držiteľky ceny Satellite Award
Kategória:Osobnosti USA anglického pôvodu
Kategória:Osobnosti USA talianskeho pôvodu
Kategória:Osobnosti USA švédskeho pôvodu
Kategória:Osobnosti z New Yorku
Kategória:Osobnosti z Brooklynu
Murad V.

**Murad V.** (osm. tur. مراد خامس; * 21. september 1840, Istanbul, Osmanská ríša – † 29. august 1904, Istanbul, Osmanská ríša) bol sultán Osmanskej ríše od 30. mája do 31. augusta 1876. 

Narodil sa v Istanbule. Jeho otcom bol Abdülmecid I. a matkou bola Şevkefza Kadın.

## Referencie

Kategória:Osmanskí sultáni
Kategória:Osmanská dynastia
Sekundár

**Sekundár** (z  < *secundus*„druhý“) môže byť:
* v medicíne: lekár oddelenia v nemocnici služobne a odborne podriadený primárovi, príp. inému lekárovi s atestáciou, synonymum: sekundárny lekár, pozri sekundár (medicína)
* v elektrotechnike: sekundárne vinutie elektrického stroja (transformátora), pozri transformátor

## Pozri aj
* primár
* terciár

## Referencie
High Velocity Aircraft Rocket

**High Velocity Aircraft Rocket (HVAR)** bola neriadená raketa vzduch-zem kalibru 127 mm, určená na ničenie pozemných a hladinových cieľov. HVAR, prezývaná tiež „Holy Moses“ (Svätý Mojžiš) bola používaná počas druhej svetovej vojny a neskôr aj v kórejskej vojne.

Frustrácia z 5-palcovej rakety FFAR viedla americké námorníctvo k vývoju výkonnejšej High Velocity Aircraft Rocket. Raketa získala nový motor, ktorý jej umožnil dosiahnuť rýchlosť až /h. Prvé testy sa začali v decembri 1943. 

Do výzbroje bola zavedená v júli 1944 a používalo ju americké letectvo aj námorníctvo. HVAR bola prvýkrát použitá v roku 1944 americkým armádnym letectvom proti nemeckým cieľom blízko mesta Saint-Lô vo Francúzsku. V americkom námorníctve boli počas druhej svetovej vojny touto raketou vyzbrojené hlavne lietadlá F4U Corsair. Počas kórejskej vojny sa pilotom F-51 Mustang odporúčalo, aby vystrelili svoje rakety pri 60 stupňovom klesaní, pričom optimálna vzdialenosť bola  od cieľa. K ďalším nosičom týchto rakiet patrili napríklad stíhačky P-38 Lightning alebo FH Phantom.

Výroba týchto rakiet prebiehala až roku 1955 a celkovo ich bolo postavených viac ako jeden milión.

Raketa bola používaná aj počas vietnamskej vojny na strojoch A-1 Skyraider.

Rakety HVAR boli neskôr nahradené novším typom neriadených rakiet zem-vzduch typu Zuni.

Raketa mala hmotnosť , pričom bojová časť vážila . Dĺžka HVARu bola  a kaliber .

## Referencie

Kategória:Rakety vzduch-zem
Cloris Leachmanová

**Cloris Leachmanová** (* 30. apríl 1926, Des Moines, Iowa, USA – † 27. január 2021, Encinitas, Kalifornia, USA) bola americká herečka, známa z filmu *The Last Picture Show* (1971), za ktorý získala Oscara. Od roku 1980 má svoju hviezdu na Hollywoodskom chodníku slávy.

## Životopis
Leachmanová sa narodila ako najstaršia z troch dcér manželov Berkeleya Claiborna Leachmana (19031956) a Cloris Leachmanovej (19011967). Jej mladšia sestra Claiborne Cary (19322010) bola tiež herečkou.

## Kariéra
Objavila sa v mnoho televíznych reláciách. Jej filmová debut prišiel v roku 1947, vo filme *Carnegie Hall*.

Jej najznámejšou úlohu je film *The Last Picture Show*, z roku 1971. Jej úloha bola najskôr ponúknutá Ellen Burstyn, ale tá ju odmietla. Leachmanová získala za túto úlohu ocenenie Academy Awards, či BAFTA.

V rokoch 1975 až 1977 stvárňovala dotieravú a manipulatívnu Phyllis Lindstrom, v seriály *Phyllis*, za ktorý získala v roku 1975 ocenenie Zlatý glóbus. Rovnakú úlohu, s rovnakým menom stvárnila aj v seriály *Mary Tyler Moore Show*, kde si zahrala po boku rovnomennej herečky.

V roku 2005 si zahrala po boku Annette Bening a Bena Kingsleya vo filme *Mrs. Harris*. V roku 2008 sa zúčastnila súťaže *Dancing with the Stars* a stala sa tak najstaršou súťažiacou v dejinách súťaže.

## Osobný život
Bola veľmi dobrou priateľkou herca Marlona Branda s ktorým sa zoznámila v roku 1950. V roku 1953 sa vydala za Georgea Englunda, s ktorým má päť detí. Ich manželstvo bolo rozvedené v roku 1978.

Bola vegetariánka a v roku 2009 podporila organizáciu za práva zvierat PETA, pre ktorú sa dala vyfotografovať v šatoch zo šalátu. Dňa 20. júna získala čestný titul od Severozápadnej univerzity.

## Úmrtie
Leachmanová zomrela 27. januára 2021 vo veku 94 rokov, v spánku prirodzeným spôsobom vo svojom dome v meste Encinitas v Kalifornii. 

## Referencie

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Divadelné herečky USA
Kategória:Dabingové herečky USA
Kategória:Tanečníci USA
Kategória:Vegetariáni USA
Kategória:Ateisti USA
Kategória:Držitelia ceny Emmy
Kategória:Držiteľky ceny Zlatý glóbus za najlepší ženský herecký výkon v seriáli (komédia/muzikál)
Kategória:Držitelia Oscara za najlepší ženský herecký výkon vo vedľajšej úlohe
Kategória:Držiteľky ceny BAFTA za najlepšiu herečku vo vedľajšej úlohe
Kategória:Osobnosti USA českého pôvodu
Kategória:Držiteľky ceny Emmy za najlepší ženský herecký výkon v miniseriáli alebo televíznom filme
Kategória:Držiteľky ceny Zlatý glóbus za najlepší ženský herecký výkon (komédia/muzikál)
Kategória:Osobnosti z Des Moines
Kategória:Absolventi Northwestern University
Østerbro

náhľad|Výhľad na Østerbro
náhľad|Administratívne členenie Kodane – C je Indre Østerbro a D je Ydre Østerbro
**Østerbro** je jednou z 10 oficiálnych štvrtí hlavného mesta Dánska, Kodane. Delí sa na Ydre Østerbro (*Vonkajšie Østerbro*) a Indre Østerbro (*Vnutorné Østerbro*). Nachádza sa severne od centra mesta, mimo starej mestskej brány Østerport, ktorá sa po premiestnení okolo roku 1700 nachádzala neďaleko modernej železničnej stanice Kodaň Østerport. Od začiatku bolo Østerbro bohatou štvrtí. Stále zostáva jednou z najbohatších oblastí v meste.

## Geografia
Podľa údajov z roku 2009 sa štvrť rozkladá na ploche 11,84 km² a je obývaná 68 769 obyvateľmi. Hraničí so štvrťami Nørrebro na západe, Hellerup na severe a Øresund na východe.

## Referencie

## Iné projekty

## Externé odkazy
*Le quartier d'Østerbro présenté par l'office de tourisme du Danemark 
*Østerbro et le quartier des ambassades

## Zdroj
* 

Kategória:Kodaň
Lena Olin

náhľad|Lena Olin v roku 2013 a jej manžel Lasse Hallström.
**Lena Maria Jonna Olin** (* 22. marec 1955, Štokholm, Švédsko) je švédska herečka. 

## Detstvo a mladosť
Olinová je najmladšou z troch detí a narodila sa v Štokholme, v Švédsku. Jej starší brat zomrel ako desaťročný na rakovinu v roku 1960. Jej matkou je herečka Britt Holmberg a jej otec je režisér Stig Olin. Vyštudovala herectvo na Švédskej národnej akadémií dramatických umení. Ako devätnásťročná vyhrala súťaž Miss Scandinavia 1974, ktorá sa konala v Helsinkách.

## Kariéra
Predtým ako sa Olinová stala herečkou pracovala ako nemocničná sestra. Desať rokov hrala so švédskym Kráľovským dramatickým divadelným zborom, ktorý hrával klasické hry Williama Shakespeara. 

Ingmar Bergman ju v roku 1976 obsadil v menšej roli vo filme *Ansikte mot ansikte*.  

V roku 1980 Olinová bola jedna z prvých herečiek ktoré získali Cenu Ingmara Bergmana. Medzinárodný debut Olinová dostala vo filme *Efter repetitionen*. V roku 1988 Olinová hral po boku Daniela Day-Lewisa v americkom filme *The Unbearable Lightness of Being*. Za svoj herecký výkon získala nomináciu na Zlatý glóbus. 

V roku 1989 získala svoju prvú nomináciu na Oscara, za film *Enemies: A Love Story*, kde si zahrala po boku Anjelici Houston a Rona Silvera.

V roku 1994 Olinová hrala vo filme *Romeo Is Bleeding*. Objavila sa v roku 2000 vo filme *Chocolat*, ktorý získal päť nominácií na Oscara, z toho Olinová získala nomináciu na cenu BAFTA.

Od roku 2002 do roku 2006 sa Olinová objavila po boku Jennifer Garner, v seriály *[[Alias (seriál)|Alias]]*. Jej postava bola ruská špiónka, Irina Derevko. Za svoju hereckú rolu získala nomináciu v roku 2003 na cenu Emmy. 

V roku 2008 získala Olinová menšiu, no za to významnú úlohu vo filme *[[Predčítač (film)|The Reader]]*, po boku Kate Winslet a Ralpha Fiennesa.

## Súkromný život
Od polovice sedemdesiatych rokov do konca osemdesiatych rokov Olinová chodila so švédskym hercom Örjanom Rambergom. Majú spolu syna Auguste Rahmberga. Predtým, ako sa v roku 1994 vydala za Lasseho Hallströmova, mala tiež krátky románik s  hercom Richardom Gereom. Spoločne s Hallströmom má dcéru Toru (* 1995) a spoločne žijú v Bedforde, v New Yorku. 

## Iné projekty

## Externé odkazy
* 
* 

## Zdroj

Kategória:Švédske filmové herečky
Kategória:Švédske televízne herečky
Kategória:Švédske divadelné herečky
Kategória:Osobnosti zo Štokholmu
Kongresovka

**Kongresovka** môže byť:
* hovorovo: Poľské kráľovstvo vytvorené viedenským kongresom v roku 1815 z Varšavského kniežatstva, synonymá: Kongresové kráľovstvo, ruské Poľsko pozri Kongresové Poľsko
* v pomológii: odroda jesenných hrušiek s rumelkovočerveným líčkom, pozri kongresovka (odroda hrušky)
* pamätný strom lipy veľkolistej v meste Plasy v Česku, pozri Kongresovka (strom)

## Pozri aj
* kongres
* viedenský kongres

## Referencie
Neale Donald Walsch

**Neale Donald Walsch** (* 10. september 1943, Milwaukee, Wisconsin, USA) je americký spisovateľ, autor trilógie Rozhovory s Bohom, herec, scenárista a rečník.

## Osobný život
Bol vychovaný v katolíckej rodine. Od detstva ho podporovali v hľadaní duševnej pravdy. Venoval sa komparatívnej teológii (komparatívna religionistika). Sám povedal, že nemal v pláne sa stať spisovateľom, vraj sa mu to podarilo len vďaka Božej pomoci. Tiež vraví, že jeho knihy pomáhajú človeku nadviazať s Bohom kontakt. Walschova vízia spája všetky súčasné teológie do jedného celku. Pre ľudstvo vytvoril duševné hnutie, ktorého účelom je komunikovať s Bohom a porozumieť presvedčeniu, že všetci sme jedno (vrátane Boha), teda že sme si s Bohom rovní. Na otázku ako dosiahnuť tento duševný stav odpovedal:

Má deväť detí a s manželkou Em Claire žijú v južnom Oregone.

## Diela

* *Rozhovory s Bohom: Nevšedný dialóg, Kniha prvá* (1996)
* *Rozhovory s Bohom: Nevšedný dialóg, Kniha druhá* (1997)
* *Meditations from Conversations With God, Book 2: A Personal Journal* (1997)
* *The Little Soul and the Sun: A Children's Parable Adapted from Conversations With God* (1998)
* *Rozhovory s Bohom: Nevšedný dialóg, Kniha tretia* (1998)
* *Neale Donald Walsch on Relationships* (1999)
* *Neale Donald Walsch on Holistic Living* (1999)
* *Neale Donald Walsch on Abundance and Right Livelihood* (1999)
* *Friendship with God: An Uncommon Dialogue* (1999)
* *Questions and Answers on Conversations With God* (1999)
* *The Wedding Vows from Conversations With God* (2000)
* *Recreating Your Self* (2000)
* *Signals: An Inspiring Story of Life After Life* (2001) (od Joela Rothschilda, predhovor od Neala Donalda Walscha)
* *Moments of Grace* (2001)
* *Conversations With God for Teens* (2001)
* *The New Revelations: A Conversation with God* (2002)
* *Communion With God* (2002)
* *Tomorrow's God: Our Greatest Spiritual Challenge* (2004)
* *What God Wants: A Compelling Answer to Humanity's Biggest Question* (2005)
* *The Little Soul And The Earth: A Children's Parable Adapted From Conversations With God* (2005) (with Frank Riccio)
* *The Complete Conversations with God* (2005)
* *Home with God: In a Life That Never Ends* (2006)
* *Boh odkazuje svetu: Pochopili ste ma úplne zle (2016)*
* Malá kniha života (2016)
* *Kde sa stretáva Boh a medicína (2018)*
* *Rozhovory s Bohom: Ďalší Nevšedný dialóg, Kniha štvrtá (2018)*

## Referencie


## Externé odkazy
* Hovory s Bohem 
* Nadace Conversations with God
* Nealedonaldwalsch.com
* 'Being at One': Neale Donald Walsch Interview with Gil Dekel
* Criticism of Neale Donald Walsch's book „Conversations with God“

Kategória:Spisovatelia USA
Kategória:New age
Kategória:Osobnosti z Milwaukee
Komenda

**Komenda** môže byť:
* v katolíckej cirkvi:
** cirkevné alebo svetské (štátne) poverenie na správu opátstva alebo kláštora, pozri komenda (benefícium)
** základná organizačná jednotka rytierskych rehoľných rádov, synonymum: komtúria, komtúrstvo, pozri komenda (rytiersky rád)
** sídlo (hrad) komtúra, t. j. predstaviteľa rytierského rehoľného rádu, pozri komenda (rytiersky rád)
* priezvisko na Slovensku, pozri Komenda (priezvisko)
* dedina v Slovinsku, pozrti Komenda (Slovinsko)

## Pozri aj
* benefícium

## Referencie
Senát (staroveký Rím)

[náhľad|Zasadnutie senátu, [Marcus Tullius Cicero|Cicero útočí na Catilinu, ktorý sedí osamotene vpravo (freska, Cesare Maccari, 1888)]]
**Senát** (*Senātus Rōmānus*)  bol politickou inštitúciou v starovekom Ríme. Bola to jedna z najdlhšie trvajúcich inštitúcií v rímskych dejinách, ktorá bola založená v prvých dňoch mesta Ríma (tradičný dátum založenia je rok 753 pred Kr.). Prežil zvrhnutie kráľov v roku 509 pred Kr., pád Rímskej republiky v 1. storočí pred Kr., rozdelenie Rímskeho cisárstva v roku 395, pád Západorímskej ríše v roku 476 a vládu barbarov v 5., 6. a 7. storočí.

Počas Rímskeho kráľovstva bol senát väčšinou len poradným orgánom kráľa, ale zvolil aj nových rímskych kráľov. Posledný rímsky kráľ Lucius Tarquinius Superbus bol zvrhnutý po štátnom prevrate, ktorý viedol Lucius Junius Brutus, zakladateľ Rímskej republiky. Na začiatku republiky bol senát politicky slabý, zatiaľ čo rôzni výkonní magistráti boli dosť silní. Keďže prechod od monarchie k ústavnému poriadku bol s najväčšou pravdepodobnosťou postupný, trvalo niekoľko generácií, kým sa senát mohol presadiť nad výkonnými magistrátmi. Do polovice obdobia republiky sa senát dostal na vrchol svojej republikovej moci. Neskorá republika zaznamenala pokles moci senátu, ktorý sa začal po reformách tribúnov Tiberia a Gaia Graccha.

Po transformácii republiky na principát stratil senát veľkú časť svojej politickej moci a prestíže. Po ústavných reformách cisára Diokleciána sa senát stal politicky irelevantným. Po premiestnení sídla vlády z Ríma bol senát zredukovaný na čisto mestský orgán. Tento pokles stavu sa posilnil, keď cisár Konštantín vytvoril v Konštantínopole dodatočný byzantský senát.

Po zosadení Romula Augusta v roku 476 fungoval senát na západe pod vládou Odoakera (476 – 489) a počas ostrogótskeho panovania (489 - 535). Obnovili ho po opätovnom získaní Talianska Justiniánom I., ale nakoniec zmizol po roku 603, čo je dátum jeho posledného zaznamenaného verejného aktu. Titul „senátor“ pokračoval v stredoveku, bez väčšieho významu. Byzantský senát prežil v Konštantínopole do 14. storočia.

## Zdroj

## Pozri aj
*senát (Byzantská ríša)

Kategória:Rímske právo
Kategória:Politika v starovekom Ríme
François de Tott

Barón **François de Tott** (, ; * 17. august 1733, Chamigny† 24. september 1793, Tarcsafürdő) bol francúzsky vojenský dôstojník, diplomat a spisovateľ uhorského pôvodu.

Bol prvorodeným synom zemana Andreja Tótha () a francúzskej šľachtičnej Marie Ernestine de Pesselier. V roku 1742 vstúpil do husárskeho pluku a zúčastnil sa viacerých výprav vo vojne o rakúske dedičstvo. V rokoch 17551763 sprevádzal svojho otca na diplomatickej misii v Konštantínopole, kde sa naučil turecky. Diplomaticky pôsobil v Neuchâtelskom kniežatstve (1767), Krymskom chanáte (17671769), Konštantínopole (17691776), následne bol inšpektorom francúzskych obchodných kolónií v Levante (17771778) a guvernérom pevnosti v Douaii (17851790). Po vypuknutí francúzskej revolúcie odišiel do Uhorska a posledné roky života strávil na panstve Teodora Baťániho v dedinke Tarcsafürdő vo Vašskej stolici (dnešné Rakúsko).

Výrazne prispel k modernizácii a europeizácii osmanského delostrelectva. Vypracoval plán na obsadenie Egypta, ktorý ale pre zaangažovanie Francúzska v americkej vojne za nezávislosť nemohol byť realizovaný. Svoje zážitky opísal v knihe *Memoires du Baron de Tott Sur les Turcs et les Tartares* („Spomienky baróna de Totta na Turkov a Tatárov“, 1784), ktorá v 19. storočí patrila medzi najvýznamnejšie pramene o Tatároch a v súčasnom ponímaní by mohla byť označená za bestseller.

## Referencie

Kategória:Francúzski diplomati
Kategória:Francúzski spisovatelia
Kategória:Francúzske vojenské osobnosti